Tirana

Tirana () – miestas Albanijos centrinėje dalyje, prie Išmo upės; šalies sostinė ir didžiausias pagal gyventojų skaičių miestas. 2021 m. duomenimis, tarp skaitlingiausių Europos žemyno miestų yra 80-oje vietoje. 2020 m. sausio 1 d. Tiranos prefektūroje gyveno 906 166 žmonių.Population of Albania 1 January 2020 

Tirana pagrindinis verslo, pramonės ir kultūros centras. Iš miesto nutiestas geležinkelis link Adrijos jūros – į uostamiestį Duresį. Pagrindinės pramonės šakos: tekstilės, metalo, avalynės, žemės ūkio mašinų, maisto.

Mieste yra Tiranos universitetas (įkurtas 1957 m.), žemės ūkio institutas (1951 m.), mokslų akademija (1972 m.), valstybinė biblioteka (1922 m.). Dažniausiai lankomos vietos: Albanijos nacionalinis kultūros muziejus; gamtos mokslų muziejus, nacionalinis istorijos muziejus, arcehologijos muziejus, meno galerija; Etehem Bey mečetė (pastatyta XIX a. pradžioje), esanti Skanderbego aikštėje.

 Etimologija 

Manoma, kad 1614 m. Suleimanas Paša įkūrė miestą ir persų sostinės Teherano garbei pavadino Tehranu, kuris ilgainiui tapo Tirana. Tačiau dar 1572 m. Venecijos dokumentuose minima vietovė Tirana.Никонов В. А. Краткий топонимический словарь. — М.: Мысль, 1966. // psl. 418. Dabartiniai etimologai vietovės vardą sieja su tirėnais – taip lotyniškai buvo vadinami etruskai.

 Istorija 

Miestas įkurtas XVII a. pradžioje (1614 m.), valdant Osmanų imperijai. 1920 m. tapo Albanijos sostine, Antrojo pasaulinio karo metu (1939–1944 m.) buvo okupuota Ašies valstybių.

Tiranos meras Edis Rama 2000-2011 m. vykdė kampaniją, kurios metu Tiranoje buvo griaunami nelegaliai pastatyti pastatai. Buldozeriai taip pat griovė pastatus, kad būtų galima praplatinti gatves. Rama taip pat liepė nudažyti namų fasadus ryškiomis spalvomis, bet namų interjeras nebuvo tvarkomas. Mero kritikai teigė, kad pakeitimai buvo kosmetiniai, nebuvo imtasi rimtų problemų: geriamo vandens ir elektros trūkumo.

2007 m. birželį Tiranoje apsilankė JAV prezidentas Džordžas Bušas, tapęs pirmuoju Amerikos prezidentu apsilankiusiu Albanijoje.

2019 m. rugsėjį Tiraną nusiaubė 5,6 balų stiprumo žemės drebėjimas, kurio epicentras buvo netoli Duresio. Lapkritį vėl smogė 6,4 balų stiprumo žemės drebėjimas, bet šįkart buvo padaryta santykinai mažesnė žala. Tą patį mėnesį Tirana buvo paskelbta Europos Jaunimo sostine 2022 m.

 Sportas 
 Futbolas 
 KS Dinamo Tiranë
 KF Partizani Tiranë
 KF Tirana

 Miestų partnerystė 

Miestai, su kuriais Tirana yra pradėjusi partnerystės ryšius (skliausteliuose nurodyti metai):

  – Ankara, Turkija
  – Atėnai, Graikija
  – Barselona, Ispanija
  – Briuselis, Belgija
  – Bukareštas, Rumunija
  – Bursa, Turkija
  – Doha, KatarasTirana binjakëzohet me Dohan , Tv Klan 2012-02-12 (in Albanian)
  – Florencija, Italija
  – Genuja, Italija
  – Kijevas, Ukraina
  – Koburgas, Kanada
  – Madridas, Ispanija
  – Marselis, Prancūzija
  – Maskva, Rusija
  – Paryžius, PrancūzijaInternational Relations . Tiranos savivaldybė. www.tirana.gov.al. Gauta 2008 m. sausio 25 d.
  – Pekinas Kinija (nuo 2005 m.)
  – Podgorica, Juodkalnija
  – Praha, Čekija
  – Priština, Kosovas
  – Prizrenas, Kosovas
  – Roma, Italija
  – Saragosa, Ispanija
  – Seulas, Peitų Korėja
  – Sofija, Bulgarija
  – Stokholmas, Švedija
  – Turinas, Italija
  – Ulcinis, Juodkalnija
  – Vilnius, Lietuva
  – Zagrebas, Kroatija


 Šaltiniai 

Kategorija:Sostinės
Kategorija:Albanijos miestai